作者:皎然
標題:奉和顏使君真卿與陸處士羽登妙喜寺三癸亭
內容:秋意西山多，列岑縈左次。繕亭曆三癸，疏趾鄰什寺。元化隱靈蹤，始君啟高誄。誅榛養翹楚，鞭草理芳穗。俯砌披水容，逼天掃峰翠。境新耳目換，物遠風煙異。倚石忘世情，援雲得真意。嘉林幸勿剪，禪侶欣可庇。衛法大臣過，佐遊群英萃。龍池護清澈，虎節到深邃。徒想嵊頂期，於今沒遺記。